《金沙井》
宋代·董嗣杲

沙漾金星涌活泉，虚堂龙染德馨悬。
朱绳汲冷梅林外，翠甃围凉桂洞前。
石鼎煮茶非异事，井阑镌字是何年。
西南云拥仙人屋，品酌今谁想乐天。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。